Veran Matić

**Veran Matić** (Šabac, 1962) je srpski novinar, predsednik borda direktora B92.

## Život
Veran Matić je rođen u Šapcu 1962. godine. Studirao je svetsku književnost na Filološkom fakultetu Univerziteta u Beogradu. Bavi se novinarstvom od 1984. godine, u alternativnim i omladinskim medijima u Beogradu, Zagrebu i Ljubljani.

Inicirao je niz velikih humanitarnih i socijalno važnih akcija, poput sledećih:

* dobrovoljno davanje krvi;
* zaveštanje organa;
* povećanje banke potencijalnih davalaca kostne srži;
* velika akcija prevencije raka dojke;
* izgradnja sigurnih kuća za žrtve porodičnog nasilja.
* „Bitka za bebe“ – humanitarna akcija za prikupljanje sredstava za kupovinu 100 inkubatora za zdravstvene ustanove u Srbiji.

Oženjen, ima ćerku i sina.

## Karijera
Novinarstvom je počeo da se bavi 1984. u omladinskoj emisiji *Ritam srca* na Studiju B. Već 1985. godine postao je dopisnik Radija 101 iz Zagreba i Radio Študenta iz Ljubljane. Početkom 1990-ih bio je stalni saradnik redakcije , kragujevačkog lista koji se zalagao za rehabilitaciju četničkog pokreta i Draže Mihajlovića.

Maja 1989. godine, osnovao je Radio B92. Pod njegovim rukovodstvom Radio B92 je uspostavio i razvio nekoliko centara:

* Internet centar - OpenNet.
* Samizdat B92 - izdavačka delatnost sa mnogobrojnim naslovima, uključujući i knjige koje se bave istraživanjem ratova na teritoriji bivše Jugoslavije, kao i o temi prava manjina, i pokrenuo tri magazina.
* REX kulturni centar, mesto gde se održavaju predstave i dešavanja unutar alternativne i kulturne scene.
* Filmska i video produkcija, dobitnik mnogih nacionalnih i međunarodnih nagrada.
* CD produkcija koja promoviše mlade i perspektivne umetnike u Srbiji.

Tokom 2000. godine pokrenuo je i rukovodio jednim od većih projekata regionalnog umrežavanja – a sve u svrhu savladavanja zabrane rada B92. Uz pomoć partnera iz Rumunije i Bosne i Hercegovine, Matić je osnovao mrežu koja je pokrivala veći deo Srbije. Njen cilj je bio da građane obavesti objektivno o velikom maršu na Beograd, koji je doneo tihu promenu vlasti. Na ovaj način, rođena je Televizija B92, koja je program prvo emitovala preko satelita i preko regionalnih mreža, počevši emitovanje programa i u samom Beogradu, 5. oktobra 2000. godine.

Deset godina je obavljao funkciju predsednika Asocijacije nezavisnih elektronskih medija (ANEM), koja je 2006. okupljala oko pedeset nezavisnih lokalnih radio i TV stanica širom Srbije.

Predsednik je Upravnog odbora Fonda B92. Potpredsednik je Srpske asocijacije menadžera. Član je Upravnog odbora Privredne komore Srbije, Upravnog odbora Telenor Fondacije, Upravnog odbora Centra za integraciju mladih i član upravnog odbora UEPSa - Udruženja za tržišne komunikacije Srbije. On je SEEMO koordinator za Srbiju.

Članci Verana Matića su objavljivani u sledećim novinama: The New York Times, The New York Book Review, The Wall Street Journal, Index on Censorship, Frankfurter Allgemeine Zeitung, Le Monde, The Nation i u mnogim drugim.

Od septembra 2017. ne radi kao glavni i odgovorni urednik televizije B92, nego samo predsednik borda direktora B92.

## Nagrade
Veran Matić je dobitnik mnogobrojnih prestižnih međunarodnih nagrada za svoj rad tokom poslednjih deset godina. Među najvažnijima su sledeće:

* 1993 — Godišnja nagrada *Komiteta za zaštitu novinara* (Committee to Protect Journalists – CPJ), sa sedištem u Njujorku.
* 1998 — Nagrada *Olof Palme Memorial Fund*, koju je dobio za profesionalno novinarstvo zajedno sa Viktorom Ivančićem, glavnim i odgovornim urednikom hrvatskog nezavisnog nedeljnika *[[Feral Tribune]]* i sa Senadom Pećaninom, glavnim i odgovornim urednikom sarajevskog nedeljnika *[[Bosanskohercegovački Dani|Dani]]*.
* 1999 — Na Godišnjoj skupštini Svetskog ekonomskog foruma proglašen je za jednog od stotinu globalnih lidera budućnosti (GLT – Global Leaders of Tomorrow) za tu godinu, zajedno sa Vetonom Surojem, urednikom kosovskog dnevnog lista Koha Ditorë i Sašom Vučinićem, direktorom kompanije *Media Development Loan Fund*, kao predstavnici jugoslovenskog regiona.
* 1999 - Nagrada Škole novinarstva Aneberg Univerziteta u Kaliforniji za novinarsku hrabrost (USC Annenberg School for Communication).
* 1999 – Nagrada za društvenu pravdu organizacije *Deca koja spajaju nacije* (Social Justice Award Children Uniting Nations).
* 1999 – Nagrada *Ilaria Alpi*, posvećena uspomeni na izveštača TG3 Rai koja je poginula pod sumnjivim okolnostima u Mogadišu.
* 2000 — *Međunarodni novinarski institut* ga je izabrao za jednog od 50 Heroja za slobodu štampe (International Press Institute – IPI, World Press Freedom Heroe).
* 2004 - Nagrada grada Beograda za novinarstvo za 2003. godinu za dosledno zalaganje za objektivnost, balansiranost u izveštavanju i poštovanje ljudskih i građanskih prava.
* 2009 - Najviše francusko odlikovanje, orden Legije časti u rangu viteza za njegovu borbu za slobodu medija.
* 2011 - Nagrada za najhumaniju ličnost 2011 po izboru Hello magazina 
* 2012 - Magazin The MEN proglasio ga je čovekom godine u kategoriji SUPERHUMAN, za njegov doprinos u humanitarnoj kampanji „Bitka za bebe“.
* 2012 - Nagrada *Press Vitez* za životno delo, za njegov doprinos u razvoju TV i istraživačkog novinarstva u Srbiji.
* 2012 - Nagrada *Menadžer godine* koju dodeljuje *Srpska asocijacija menadžera*.
* 2012 - Nagrada *Dragan Sakan - nova ideja*" koju dodeljuje *Udruženje za tržišne komunikacije Srbije'..

== Dela ==
* *Kultura vlasti: index smena i zabrana* (1994), kourednik.
* *Šta ste radili u ratu*: glasovi iz crne rupe (1999), koautor. 
* *Truths, Responsibilities, Reconciliations: the example of Serbia* (2000), kourednik.
* *O međunarodnom i narodnom: eseji u čast Vojina Dimitrijevića* (2003), koautor.
* *Intelektualci u tranziciji'' (2003), koautor. 
* Shaping the network society (2003), koautor.

## Povezano
* B92
* Radio B92
* TV 92

## Vanjske veze
* 

## Reference